

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

### SAISTOŠIE NOTEIKUMI

Ogrē

### 2025. gada 27. martā Nr.13/2025

 (protokols Nr.3; 45.)

**Par finansiāla atbalsta piešķiršanas kārtību pilsoniskās sabiedrības organizācijām (biedrībām un nodibinājumiem) kultūras un sporta projektiem Ogres novadā**

*Izdoti saskaņā ar*

*Pašvaldību likuma 44. panta otro daļu un*

*Ogres novada pašvaldības 2024. gada 29. jūnija*

*saistošo noteikumu Nr. 25/2024*

 *“Ogres novada pašvaldības nolikums” 94. punktu*

**I. Vispārīgie jautājumi**

1. Saistošie noteikumi nosaka kārtību, kādā Ogres novada pašvaldība (turpmāk – Pašvaldība) piešķir finansiālu atbalstu pilsoniskās sabiedrības organizāciju (biedrību un nodibinājumu), turpmāk – NVO, rīkotajām aktivitātēm kultūras un sporta jomā Ogres novadā (turpmāk – noteikumi).

2. Atbalstam paredzētos finanšu līdzekļus (turpmāk – Finansējums) Ogres novada dome (turpmāk – Dome) apstiprina kārtējā budžeta gada ietvaros.

3. Pieteikšanās atbalsta saņemšanai tiek izsludināta vienu reizi gadā pēc saistošo noteikumu par Ogres novada pašvaldības budžetu kārtējam gadam apstiprināšanas, norādot atbalsta saņemšanai pieejamo kopējo finansējumu kultūras projektiem, kopējo finansējumu sporta projektiem un maksimālo apjomu vienai aktivitātei (projektam), kā arī nosakot pieteikšanās termiņu, kas nav īsāks par vienu mēnesi no paziņojuma publicēšanas dienas.

4. Šo noteikumu 3. punktā minēto informāciju publicē Pašvaldības oficiālajā tīmekļvietnē [www.ogresnovads.lv](http://www.ogresnovads.lv) , Pašvaldības informatīvajā izdevumā un var publicēt Pašvaldības sociālajos tīklos un vietējos masu medijos.

**II. FINANSĒJUMA PIEŠĶIRŠANAS NOSACĪJUMI**

5. Pretendēt uz Pašvaldības Finansējuma piešķiršanu var Latvijas Republikas normatīvajos aktos noteiktā kārtībā reģistrēta NVO, kuras iesniegtais projekts atbilst Finansējuma piešķiršanas mērķiem un kas atbilst vismaz vienam no zemāk minētajiem kritērijiem:

5.1. juridiskā adrese ir Pašvaldības administratīvajā teritorijā vai kurai ir pārstāvniecība Pašvaldības administratīvajā teritorijā;

5.2. projekta aktivitātes īsteno Pašvaldības administratīvajā teritorijā, no kurām ieguvēji pirmām kārtām ir Pašvaldības iedzīvotāji.

6. Finansiāli atbalstāmo projektu mērķi:

6.1. veicināt kultūras tradīciju saglabāšanu un novadpētniecības attīstību Ogres novada kultūrvidē un plašas sabiedrības iesaistīšanu kultūras jomā;

6.2. apzināt un saglabāt kultūras mantojumu un kultūrvēsturiskās vērtības Ogres novadā;

6.3. sekmēt Pašvaldības iedzīvotāju aktivitāti un iesaistīšanos veselības jautājumu risināšanā;

6.4. veicināt sporta tradīciju saglabāšanu un attīstību Ogres novadā un plašas sabiedrības iesaistīšanu sporta jomā;

6.5. stiprināt iedzīvotāju piederības sajūtu Ogres novadam, popularizēt Ogres novada tēla atpazīstamību.

7. Finansējumu piešķir:

7.1. projekta aktivitātēm, kas paredz sabiedriski nozīmīgu programmu, projektu un pasākumu realizāciju Ogres novadā;

7.2. projekta aktivitātēm, kas piesaista ievērojamus vietējos resursus un brīvprātīgo darbu sabiedriski nozīmīgos projektos;

7.3. projekta aktivitātēm, kas veicina vietējās kopienas tradīciju izpētes un jaunrades procesus;

7.4. projekta aktivitātēm, kas veicina veselīga dzīvesveida paradumu veidošanos un nostiprināšanos Ogres novada iedzīvotāju vidū, paaugstinot viņu dzīves kvalitāti;

7.5. sabiedrības veselības un aktīva dzīvesveida veicināšanas pasākumu organizēšanai un izglītošanai par veselības jautājumiem.

8. Pašvaldības Finansējums netiek piešķirts:

8.1. aktivitātēm, kuru mērķis ir gūt peļņu;

8.2. politiskiem un militāriem pasākumiem;

8.3. pabalstiem un citiem līdzīgiem maksājumiem privātpersonām;

8.4. pasākumiem, kurus saskaņā ar noteikumiem, finansiāli atbalsta citas Pašvaldības izveidotas programmas;

8.5. pretendentiem, kuri pieteikumos nav paredzējuši iesniedzēja ieguldījumu vai līdzfinansējumu;

8.6. NVO:

8.6.1. kura nav iesniegusi atskaiti par iepriekš saņemtā Pašvaldības finansējuma izlietojumu;

8.6.2. kura sniegusi nepatiesas ziņas;

8.6.3. kurai ir nodokļu vai citu maksājumu parādi pret valsti vai Pašvaldību;

8.6.4. administrācijas un darbinieku atlīdzībai un administratīvajiem izdevumiem.

9. Pieteikumus izvērtē ar Pašvaldības izpilddirektora rīkojumu izveidota komisija (turpmāk – Komisija), iekļaujot vismaz pa vienam pārstāvim no Pašvaldības Centrālās administrācijas Budžeta nodaļas, Finanšu nodaļas, Ogres novada Sporta centra, Ogres novada Kultūras un tūrisma pārvaldes. Komisijas sekretariāta funkcijas nodrošina Pašvaldības Centrālās administrācijas Kanceleja.

**III. KONKURSA PIETEIKUMU IESNIEGŠANAS UN IZVĒRTĒŠANAS KĀRTĪBA**

10. Finansējuma pieprasījums sastāv no:

10.1. pretendenta pieteikuma ([1.](https://likumi.lv/ta/id/340944#piel1) pielikums);

10.2. projekta vadītāja CV;

10.3. papildu informācijas, ko pieteikuma iesniedzējs uzskata par būtisku pievienot saistībā ar kultūras vai sporta projekta pieteikumu.

11. Pieteikumu Pašvaldības Finansējuma saņemšanai šo noteikumu 3. punktā minētajā termiņā iesniedz vienā no šādiem veidiem:

11.1. personīgi, nogādājot pieteikumu Ogres novada pašvaldības klientu apkalpošanas centros to darba laikā;

11.2. nosūtot pa pastu uz adresi Brīvības iela 33, Ogre, Ogres novads, LV-5001 (šajā gadījumā par projekta pieteikuma iesniegšanas datumu uzskatāms pasta zīmogā norādītais nosūtīšanas datums);

11.3. elektroniski parakstīta dokumenta formā vienā dokumentā, nosūtot uz elektroniskā pasta adresi: ogredome@ogresnovads.lv (šajā gadījumā projekta pieteikumam jābūt parakstītam ar drošu elektronisko parakstu, elektroniskā pasta temata ailē jānorāda kultūras vai sporta projekta pieteikuma iesniedzējs un nosaukums “Finansiāla atbalsta saņemšanai kultūras/ sporta (izvēlas attiecīgo) projektam”;

11.4. izmantojot Pašvaldības e-adresi vai portālu [www.latvija.lv](http://www.latvija.lv) .

12. Iesniedzot pieteikumu papīra formā personīgi vai pa pastu, to iesniedz vienā oriģināleksemplārā. Pieteikuma oriģinālam jābūt parakstītam, parakstam atšifrētam un lapām cauršūtām un sanumurētām.

13. Pieteikums Finansējuma saņemšanai, kas saņemts pēc paziņojumā noteiktā termiņa, var tikt izskatīts, ja Pašvaldības budžetā ir pietiekoši finanšu līdzekļi pēc tam, kad izvērtēti visi projektu pieteikumi, kas saņemti paziņojumā norādītajā termiņā.

14. Pieteikumus Pašvaldības Finansējuma piešķiršanai aktivitātēm kultūras un sporta jomā izskata Komisija. Lēmumu par Finansējuma piešķiršanu vai atteikumu piešķirt Finansējumu pieņem Dome tuvākajā domes sēdē pēc pieteikumu iesniegšanas termiņa beigām.

15. Komisijas sēdes ir slēgtas un notiek bez pieteikuma iesniedzēja klātbūtnes.

16. Komisija pārbauda pieteikumā norādītās ziņas un ir tiesīga pieprasīt no iesniedzēja nepieciešamo papildu informāciju un dokumentāciju, ja šī informācija nav pieejama valsts un pašvaldības reģistros.

17. Pieteikumu vērtēšana notiek, katram Komisijas loceklim atsevišķi izvērtējot iesniegtos pieteikumus saskaņā ar šajos noteikumos norādītajiem vērtēšanas kritērijiem (3. pielikums).

18. Komisijai ir tiesības pieaicināt neatkarīgus ekspertus atzinumu sniegšanai. Pieaicinātajiem ekspertiem nav balsstiesību.

19. Komisijas sekretārs apkopo Komisijas locekļu vērtējumu par katru pieteikumu.

20. Komisija sagatavo domes lēmuma projektu par Finansējuma piešķiršanu kultūras un sporta aktivitātēm (projektiem), kas ieguvuši augstāko Komisijas vērtējumu. Ja divi vai vairāki kultūras vai sporta projekti saņem vienādu punktu skaitu, atbalsts tiek piešķirts tam kultūras vai sporta projektam, kurš ieguvis lielāku punktu skaitu secīgi šādos kritērijos:

20.1. projekta nozīmīgums kultūras vai sporta attīstībā Ogres novadā;

20.2. projekta idejas novitāte un aktivitāšu atbilstība sasniedzamajam mērķim.

21. Komisija šo noteikumu 20. punktā minēto domes lēmuma projektu iesniedz izskatīšanai Pašvaldības domes Kultūras, jaunatnes un sporta jautājumu komitejai, kura pieņem lēmumu par domes lēmuma projekta virzīšanu vai nevirzīšanu izskatīšanai Domes sēdē.

22. Pašvaldības Centrālā administrācija informē pieteikumu iesniedzējus par Domes pieņemto lēmumu piecu darbdienu laikā pēc lēmuma pieņemšanas, nosūtot paziņojumu pa pastu vai elektroniski uz pieteikumā norādīto e-pasta adresi.

23. Pieteikums, kas neatbilst noteikumiem, tiek noraidīts, par to informējot pieteikuma iesniedzēju.

24. Projekta īstenošanai piešķirtais Finansējums var tikt izmantots tikai kārtējā gada budžeta ietvaros. Ar Domes lēmumu atbalstītos gadījumos puses var rakstveidā vienoties par projekta īstenošanas termiņa pagarinājumu, Finansējumu izmantojot nākamā gada ietvaros.

25. Komisijai ir tiesības atteikt izskatīt kultūras un sporta projekta pieteikumu un atteikt piešķirt Finansējumu gadījumos, ja:

25.1. iepriekš piešķirtais Pašvaldības Finansējums nav izlietots saskaņā ar noslēgtā līguma nosacījumiem;

25.2. projektu nav plānots realizēt kārtējā budžeta gada ietvaros;

25.3. nav saņemtas atskaites par iepriekš piešķirtā Finansējuma izlietošanu;

25.4. pieteikumā aprakstītās aktivitātes jau ir īstenotas vai tās tiek plānotas finansēt no Pašvaldības budžeta attiecīgajā gadā;

25.5. pieteikuma iesniedzējs ir sniedzis nepatiesas ziņas par sevi un/vai projektu.

26. Komisijas pieņemto lēmumu var apstrīdēt Domē, bet Domes pieņemto lēmumu – Administratīvajā rajona tiesā viena mēneša laikā no lēmuma pieņemšanas dienas.

**IV. FINANSIĀLĀ ATBALSTA IZMAKSAS UN ATSKAITES KĀRTĪBA**

27. Līguma slēgšanu par finansējuma piešķiršanu apstiprinātajam aktivitātēm (projektam), Finansējuma izmaksas un atskaišu pieņemšanu organizē Pašvaldības Centrālā administrācija.

28. Pašvaldības izpilddirektors slēdz līgumus par Finansējuma piešķiršanu (turpmāk – Līgums) ar apstiprināto pieteikumu iesniedzējiem 1 (viena) mēneša laikā pēc pozitīva Domes lēmuma pieņemšanas. Ja nepieciešams, Finansējuma saņēmējs pirms Līguma noslēgšanas var iesniegt precizētu projekta tāmi. Precizētajā projektu tāmē Pašvaldības finansiālā atbalsta apmērs nevar būt lielāks par Domes apstiprināto finansējuma apmēru. Precizētā projekta tāme tiek pievienota Līguma pielikumā un ir neatņemama tā sastāvdaļa.

29. Par saņemtā Finansējuma izlietojumu un projekta realizāciju Līgumā noteiktajā termiņā Finansējuma saņēmējs iesniedz Pašvaldības Centrālajai administrācijai projekta īstenošanas atskaiti ([2. pielikums](https://likumi.lv/ta/id/340944#piel2)) papīra dokumenta formā parakstītu vai elektroniska dokumenta formā šo noteikumu 11. punktā noteiktajā kārtībā.

30. Pašvaldībai ir tiesības pieprasīt papildu informāciju par projekta realizācijas gaitu un rezultātiem jebkurā projekta realizācijas posmā, kontrolēt piešķirtā Finansējuma izlietojumu, kā arī prasīt Finansējuma saņēmējam atlīdzināt visus zaudējumus, kuri Pašvaldībai radušies tā darbības vai bezdarbības dēļ.

31. Pašvaldības izpilddirektors apstiprina projekta īstenošanas atskaiti vai pieņem lēmumu par Pašvaldības piešķirtā Finansējuma atmaksu šādos gadījumos:

31.1. ja Finansējuma saņēmējs ir realizējis projektu neatbilstoši mērķim, plānotajām aktivitātēm vai noslēgtā Līguma nosacījumiem;

31.2. ja Finansējuma saņēmējs ir sniedzis nepatiesas ziņas par sevi un/vai projektu;

31.3. ja Finansējuma saņēmēja iesniegtie attaisnojošie dokumenti neatbilst normatīvajos aktos noteiktajām prasībām vai neapliecina Finansējuma izlietošanu iesniegtā projekta īstenošanai.

**V. NOSLĒGUMA JAUTĀJUMS**

32. Šo noteikumu 3. punkts stājas spēkā ar 2026. gada 1. janvāri.

33. 2025. gadā Komisija izskata un Dome pieņem lēmumu par finansiāla atbalsta piešķiršanu vai atteikumu piešķirt finansiālu atbalstu kultūras vai sporta projektiem par tiem NVO pieteikumiem, kas Pašvaldībā saņemti līdz 2024. gada 31. decembrim.

###

### Domes priekšsēdētājs E. Helmanis

1. pielikums

Ogres novada pašvaldības 2025. gada 27. marta

saistošajiem noteikumiem Nr.13/2025

**PIETEIKUMS**

**finansiālā atbalsta saņemšanai kultūras/ sporta projektam**

**1. Aktivitātēs (projekta) nosaukums**

|  |
| --- |
|  |
|   |   |
| **2. Norises laiks** | *dd.mm.gggg - dd.mm.gggg* |

**3. Ziņas par pieteikuma iesniedzēju**

**Biedrība/ nodibinājums**

(biedrības/nodibinājuma nosaukums, juridiskā adrese, norēķinu rekvizīti, reģistrācijas numurs, kontaktpersonas telefona numurs un e-pasta adrese).

|  |
| --- |
|  |

**4. Nepieciešamības pamatojums, esošās situācijas apraksts (ne vairāk kā 2000 zīmes)**

|  |
| --- |
|  |

**5. Plānotās aktivitātes vai projekta mērķis (ne vairāk kā 400 zīmes)**

|  |
| --- |
|  |

**6. Finansējuma piešķiršanas periodā plānotās aktivitātes**

|  |
| --- |
|  |

**7. Projektā sasniedzamie rezultāti**

|  |
| --- |
|  |

**8. Ziņas par projekta vadītāju** (pielikumā pievienot CV, kur norādīts īsi aprakstīt iepriekšējo pieredzi projektu vadīšanā un īstenošanā)

|  |
| --- |
| **Vārds, uzvārds**:**Ieņemamais amats organizācijā:****Kontakttālrunis:****E-pasts:** |

**9. Projekta dalībnieki** (projekta dalībnieka vārds un uzvārds, ieņemamais amats organizācijā, kontakttālrunis, e-pasts, informācija par projekta dalībnieka izglītību, profesionālo pieredzi un zināšanām projektu vadībā un lomu konkrētā projekta izpildē)

|  |
| --- |
|  |

**10. Projektu finansiāli atbalstošās citas iestādes/organizācijas vai personas** (pilna informācijas par sadarbības partneri un sadarbības apjomu, tai skaitā finansējuma sadalījumu plānotajai aktivitātei starp organizācijām, pielikumā pievienot atbalstošās iestādes vai personas rakstisku apliecinājumu par finansiālu atbalstu projektam)

|  |
| --- |
|   |

**12. Projektā risināmās problēmas nozīmīgums (**raksturo projektā risināmo problēmu, tās sasaisti ar Ogres novada pašvaldības attīstības plānošanas dokumentiem, u.c. informāciju, ne vairāk par 1000 raksta zīmēm)

|  |
| --- |
|  |

**13. Publicitāte** (raksturojiet publicitātes pasākumus, to teritoriālo mērogu, informāciju par plānotajām aktivitātēm informatīvajos materiālos (reklāmas, paziņojumi u.tml.). Obligāta atsauce: aktivitāte (projekts) tiek realizēts ar Ogres novada pašvaldības finansiālu atbalstu)

|  |
| --- |
|  |

**14. Projekta izdevumu tāme**

|  |  |  |  |  |
| --- | --- | --- | --- | --- |
| **Nr.p.k.** | **Izdevumu pozīcijas nosaukums** | **Pieprasītā summa no Ogres novada pašvaldībasEUR** | **Cits finansējums EUR** | **Kopā EUR** |
|   |   |   |   |   |
|   |   |   |   |   |
|   | **Kopā** |   |   |   |
|   | % no kopīgās izmaksu tāmes |   |   | 100 % |

**15.** Piekrītu visām noteikumu **“Par finansiāla atbalsta piešķiršanas kārtību pilsoniskās sabiedrības organizācijām (biedrībām un nodibinājumiem) kultūras un sporta projektiem Ogres novadā"** noteiktajām prasībām un apliecinu, ka projekta īstenošanas laikā tiks ievērotas Latvijas Republikas normatīvo aktu prasības, pieteikuma aprakstā un šajā pieteikumā norādītā informācija ir patiesa. Apliecinu, ka iesniegumā minētās aktivitātes nav īstenotas un netiek plānots tās īstenot no citiem pašvaldības budžeta līdzekļiem.

**Biedrības/nodibinājuma paraksttiesīgā persona:**

|  |  |  |  |
| --- | --- | --- | --- |
|   |   |   |   |
|   | *paraksts* |   | *paraksta atšifrējums* |

Datums:\_\_\_\_\_\_\_\_\_\_\_\_\_\_

2. pielikums

Ogres novada pašvaldības 2025. gada 27. marta

saistošajiem noteikumiem Nr.13/2025

**ATSKAITE**

**Par piešķirtā finansējuma izlietojumu projektam:**

|  |  |  |
| --- | --- | --- |
|   |   |   |
|   | *(projekta nosaukums)* |   |

Par Ogres novada pašvaldības piešķirto līdzekļu \_\_\_\_\_\_\_\_\_\_ EUR izlietojumu saskaņā ar 20\_\_. g.\_\_.\_\_\_\_\_\_\_\_\_\_\_\_\_\_ Līgumu Nr. \_\_\_\_\_\_.

1. Informācija par finansējuma saņēmēju

|  |  |
| --- | --- |
| Biedrības/nodibinājuma nosaukums |   |
| Kontaktpersona (vārds, uzvārds) |   |
| Tālruņa numurs |   |
| E-pasta adrese |   |
| Mājas lapa (ja ir) |  |
| Bankas nosaukums, bankas kods un norēķinu konta numurs |  |

2. Informācija par īstenotajām aktivitātēm (projektu)

|  |  |
| --- | --- |
| Piešķirtais pašvaldības finansējums, EUR |   |
| Izlietotais pašvaldības finansējums, EUR |   |
| Skaidrojums, ja piešķirtais finansējums atšķiras no izlietotā |   |
| Projektā veiktās aktivitātes |   |
| Sasniegtie rezultāti un ieguvums vietējiem iedzīvotājiem |   |
| Cita svarīga informācija pēc atbalsta pretendenta ieskatiem |   |

3. Finansējuma izlietojumu apliecinoši dokumenti:
*(atskaitei pievieno tabulā norādīto grāmatvedības attaisnojošu dokumentu kopijas)*

|  |  |  |  |
| --- | --- | --- | --- |
| Nr. p.k. | Izdevumu veids(maksājuma mērķis) | **Grāmatvedības attaisnojošie dokumenti**(maksājuma uzdevums vai kases čeks, rēķins vai preču pavadzīme) | Uz pašvaldības finansējumu attiecināmā summa, EUR |
| Rēķina vai pavadzīmes numurs | Čeka vai maksājuma uzdevuma numurs | Maksājuma datums | Maksājuma saņēmējs | Maksājuma summa, EUR |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
|   |   |   |   |   |   |   |   |
| **Kopā:** |   |

Apliecinu, ka visi izdevumus attaisnojošie dokumenti atrodas biedrības/nodibinājuma grāmatvedībā un finansējums izlietots saskaņā ar noslēgto vienošanos.

Biedrības/nodibinājuma paraksttiesīgā persona:

|  |  |  |  |
| --- | --- | --- | --- |
|   |   |   |   |
|   | *(vārds, uzvārds)* |   | *(paraksts)* |

20\_\_. gada \_\_\_. \_\_\_\_\_\_\_\_\_\_\_\_\_\_

3. pielikums

Ogres novada pašvaldības 2025. gada 27. marta

saistošajiem noteikumiem Nr.13/2025

**Ogres novada kultūras/sporta projektu iesniegumu vērtēšanas kritēriji**

**1. Administratīvie atbilstības kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Jā** | **Nē** |
| 1.1. | Projekts atbilst Noteikumu un kultūras/sporta jomas finansiālā atbalsta piešķiršanas mērķiem |   |   |
| 1.2. | Projekta mērķis nav peļņas gūšana |   |   |
| 1.3. | Projekts iesniegts projektu konkursa paziņojumā noteiktajā termiņā |   |   |
| 1.4. | Projekta pieteikuma veidlapā norādīta visa prasītā informācija |   |   |
| 1.5. | Pretendents ir nokārtojis visas līgumos noteiktās saistības iepriekšējo līdzfinansējumu atbalsta gadījumā/nav bijušas iepriekšējās saistības |   |   |
| 1.6. | Projekta iesniegumam ir pievienoti visi Noteikumos norādītie dokumenti |   |   |
| 1.7. | Aktivitātes atbilst Ogres novada attīstības programmas kultūras/ sporta jomas rīcības virzienam/iem |   |   |
| 1.8. | Tāmes pozīcijas atbilst Noteikumu prasībām |   |   |
| ***Ja projekta pieteikums neatbilst kādam no 1. punkta kritērijiem, tas tiek noraidīts. Ja projekta pieteikums atbilst visiem iepriekš minētajiem kritērijiem, tiek veikts projekta pieteikuma kvalitatīvais un finanšu izvērtējums.*** |

**2. Kvalitatīvo rādītāju un finanšu izvērtēšanas kritēriji**

|  |  |  |  |  |
| --- | --- | --- | --- | --- |
| **Nr.** **p.k.** | **Kritērijs** | **Maksimālais punktu skaits** | **Iegūtais punktu skaits** | **Pamatojums vērtējumam** |
| 2.1. | Projekta nozīmīgums kultūras/ sporta attīstībā Ogres novadā (atbilstība vienam no trim apakškritērijiem) |  |   |   |
| 2.1.1. | - Projekts ir nozīmīgs kultūras/ sporta attīstībai novada mērogā | 10 |   |   |
| 2.1.2. | - Projekts ir nozīmīgs kultūras/ sporta attīstībai pagasta mērogā | 5 |   |   |
| 2.1.3. | - Projekts ir nozīmīgs kultūras/ sporta attīstībai ciema mērogā | 3 |   |   |
| 2.1.4. | Problēmas būtība nav aprakstīta | 0 |  |  |
| 2.2. | Projekta idejas novitāte un aktivitāšu atbilstība sasniedzamajam mērķim |  |   |   |
| 2.2.1. | Finansējuma ietvaros paredzētās aktivitātes iepriekš nav īstenotas | 5 |   |   |
| 2.2.2 | Projekta aktivitātes atbilst sasniedzamajam mērķim | 5 |   |   |
| 2.2.3. | Finansējumā paredzētām aktivitātēm līdzīgas aktivitātes Ogres novada administratīvajā teritorijā iepriekš ir īstenotas, bet ir pamatota nepieciešamība tās atkārtot | 1 |   |   |
| 2.3. | Projekta vadītāja, dalībnieku pieredze | 5 |   |   |
| 2.4. | Projekta tāmes kvalitāte: aritmētiskā precizitāte, sasaiste ar aktivitātēm, atbilstība realitātei | 5 |   |   |
| 2.5. | Projekta līdzfinansējuma piesaiste no citiem finansēšanas avotiem (atbilstība vienam no trim apakškritērijiem) |  |   |   |
| 2.5.1. | Projektā plānotais līdzfinansējuma apmērs ir vairāk par 30 % | 5 |   |   |
| 2.5.2. | Projektā plānotais līdzfinansējuma apmērs ir līdz 30 % | 3 |   |   |
| 2.5.3. | Projektā plānotais līdzfinansējuma apmērs ir līdz 10 % | 1 |   |   |
| 2.6. | Projekta idejas precīzs atspoguļojums | 3 |   |   |
| 2.7. | Sagaidāmā rezultāta argumentēts pamatojums | 3 |   |   |
| 2.8. | Vietējo resursu un brīvprāgtīgo darba veicēju iesaiste |  |  |  |
| 2.8.1. | Projekta aktivitātē paredzēts piesaistīt vietējo resursu vai brīvprātīgā darba veicējus kopā vairāk kā 10 personas | 5 |  |  |
| 2.8.2. | Projekta aktivitātē paredzēts piesaistīt vietējo resursu vai brīvprātīgā darba veicējus kopā 5 līdz 10 personām | 3 |  |  |
| 2.8.3. | Projekta aktivitātē paredzēts piesaistīt vietējo resursu vai brīvprātīgā darba veicējus kopā līdz 5 personām | 1 |  |  |
| 2.8.4. | Projekta aktivitātē nav paredzēts piesaistīt vietējo resursu vai brīvprātīgā darba veicējus  | 0 |  |  |
| **Iegūto punktu skaits kopā\*** |  |
| **Pieprasītā finansējuma apmērs EUR** |  |
| **Atbalstāmā finansējuma apmērs EUR** |  |

*Ja finanšu līdzekļu atbalsts tiek piešķirts grāmatas izdošanai, tad pēc grāmatas izdošanas Pretendents dāvina Ogres novada publiskajām bibliotēkām vismaz 5 (piecus) grāmatu eksemplārus.*

Komisijas locekļi:

vārds, uzvārds: \_\_\_\_\_\_\_\_\_\_\_\_\_\_\_\_\_\_\_paraksts

vārds, uzvārds: \_\_\_\_\_\_\_\_\_\_\_\_\_\_\_\_\_\_\_paraksts

vārds, uzvārds: \_\_\_\_\_\_\_\_\_\_\_\_\_\_\_\_\_\_\_paraksts

Datums:*\_\_\_\_\_\_\_\_\_\_\_\_\_\_\_\_\_\_\_\_*